nibzard/narodne-novine-full-text-markdown huggingface dataset:
## Pravilnik o izmjenama Pravilnika o izgledu, sadržaju i načinu vođenja zapisnika i dokumenata o sukladnosti godišnjeg stručno-tehničkog pregleda za žičare

### NN 144/2014 (5.12.2014.), Pravilnik o izmjenama Pravilnika o izgledu, sadržaju i načinu vođenja zapisnika i dokumenata o sukladnosti godišnjeg stručno-tehničkog pregleda za žičare

144 05.12.2014 Pravilnik o izmjenama Pravilnika o izgledu, sadržaju i načinu vođenja zapisnika i dokumenata o sukladnosti godišnjeg stručno-tehničkog pregleda za žičare

MINISTARSTVO POMORSTVA, PROMETA I INFRASTRUKTURE

2699

Na temelju članka 37. stavka 8. Zakona o žičarama za prijevoz osoba (»Narodne novine« broj 79/2007, 75/2009, 61/2011 i 22/2014), ministar pomorstva, prometa i infrastrukture donosi

PRAVILNIK

O IZMJENAMA PRAVILNIKA O IZGLEDU, SADRŽAJU I NAČINU VOĐENJA ZAPISNIKA I DOKUMENATA O SUKLADNOSTI GODIŠNJEG STRUČNO-TEHNIČKOG PREGLEDA ZA ŽIČARE

Članak 1.

U Pravilniku o izgledu, sadržaju i načinu vođenja zapisnika i dokumenata o sukladnosti godišnjeg stručno-tehničkog pregleda za žičare (»Narodne novine« broj 124/2009 i 92/2012 i 128/13), rok iz članka 9. stavka 3. i stavka 4. produljuje se do 31. prosinca 2015. godine.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/13-02/78

Urbroj: 530-05-2-2-1-14-4

Zagreb, 27. studenoga 2014.

Ministar
dr. sc. Siniša Hajdaš Dončić, v. r.

Pravilnik, NN 144/2014-2699
## Pravila o izmjeni Pravila uspostavljanja i provođenja dopunskog zdravstvenog osiguranja

### NN 144/2014 (5.12.2014.), Pravila o izmjeni Pravila uspostavljanja i provođenja dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2702

Na osnovi članka 16. stavka 2. Zakona o dobrovoljnom zdravstvenom osiguranju (»Narodne novine«, broj 85/06., 150/08. i 71/10.) i članka 27. stavka 1. točke 1. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 71. sjednici održanoj 27. studenoga 2014. godine donijelo je

PRAVILA

O IZMJENI PRAVILA USPOSTAVLJANJA I PROVOĐENJA DOPUNSKOG ZDRAVSTVENOG OSIGURANJA

Članak 1.

U Pravilima uspostavljanja i provođenja dopunskog zdravstvenog osiguranja (»Narodne novine«, broj 91/13., 136/13., 21/14. i 135/14.) u članku 21. stavak 2. mijenja se i glasi:

»Rok važenja police i iskaznice počinje teći nakon proteka roka od 15 dana od dana sklapanja ugovora o dopunskom zdravstvenom osiguranju, osim za osiguranike koji su imali ranije ugovoreno dopunsko zdravstveno osiguranje kod drugog osiguravatelja i koje je isteklo najkasnije 30 dana prije sklapanja ugovora o dopunskom zdravstvenom osiguranju u kojem slučaju rok važenja police i iskaznice počinje teći danom podnošenja ponude Zavodu.«

Članak 2.

Ova Pravila stupaju na snagu dan nakon objave u »Narodnim novinama«.

Klasa: 025-04/14-01/288

Urbroj: 338-01-01-14-1

Zagreb, 27. studenoga 2014.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.

Ostalo, NN 144/2014-2702
## Izmjene Općih uvjeta ugovora o dopunskom zdravstvenom osiguranju

### NN 144/2014 (5.12.2014.), Izmjene Općih uvjeta ugovora o dopunskom zdravstvenom osiguranju

HRVATSKI ZAVOD ZA ZDRAVSTVENO OSIGURANJE

2703

Na osnovi članka 295. Zakona o obveznim odnosima (»Narodne novine«, broj 35/05., 41/08. i 125/11.), članka 4. stavka 4. Pravila uspostavljanja i provođenja dopunskog zdravstvenog osiguranja (»Narodne novine«, broj 91/13., 136/13., 21/14. i 135/14.) i članka 27. stavka 1. točke 2. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 71. sjednici održanoj 27. studenoga 2014. godine donijelo je

IZMJENU

OPĆIH UVJETA UGOVORA O DOPUNSKOM ZDRAVSTVENOM OSIGURANJU

I.

U Općim uvjetima ugovora o dopunskom zdravstvenom osiguranju (»Narodne novine«, broj 91/13., 119/13., 18/14., 119/14. i 135/14.) točka IV. mijenja se i glasi:

»Ugovor o dopunskom zdravstvenom osiguranju (u daljnjem tekstu: ugovor) sklapa se na osnovi ponude ponuditelja.

Zavod može prethodno zatražiti od ponuditelja pisanu ponudu na obrascu koji sadrži podatke iz članka 11. stavka 3., odnosno za e-ponudu podatke propisane člankom 12. Pravila.

Ponuda vrijedi 8 dana od dana kada je Zavod zaprimi.

Ponudu obvezno potpisuje osoba koja želi postati osiguranikom.

Svojim potpisom na ponudi, odnosno naprednim elektroničkim potpisom na e-ponudi osiguranik/ugovaratelj potvrđuje prihvaćanje Općih i posebnih uvjeta dopunskog zdravstvenog osiguranja.

Ako e-ponuda ne sadrži sve propisane podatke, ugovor će se smatrati sklopljenim pod uvjetom da je osiguranik/ugovaratelj uplatio dospjelu premiju do početka osiguranja.

Ako Zavod, u roku iz stavka 3. ove točke, ne odbije ponudu, a ponuda je u skladu s ovim Općim uvjetima, smatra se da je ponuda prihvaćena i ugovor sklopljen s danom kada je Zavod zaprimio ponudu.

Kada e-ponuda pristigne Zavodu izvan radnog vremena kao dan zaprimanja ponude smatrat će se prvi sljedeći radni dan.

Prava i obveze iz ugovora o dopunskom zdravstvenom osiguranju počinju vrijediti u roku od 15 dana od dana sklapanja ugovora.

Iznimno od odredbe stavka 9. ove točke, za osiguranike koji su imali ranije ugovoreno dopunsko zdravstveno osiguranje kod drugog osiguravatelja i koje je isteklo najkasnije 30 dana prije sklapanja ugovora o dopunskom zdravstvenom osiguranju, prava i obveze iz ugovora počinju vrijediti danom podnošenja ponude Zavodu.

Kada ponuditelj, koji želi postati osiguranikom sklapa ugovor na osnovi usmene ponude uz predočenje osobne iskaznice i iskaznice zdravstveno osigurane osobe Zavoda, obvezno potpisuje ponudu koju je u skladu s njegovom usmenom ponudom sastavio radnik Zavoda.«

II.

Ovi Opći uvjeti objavljuju se u »Narodnim novinama«.

Klasa: 025-04/14-01/289

Urbroj: 338-01-01-14-1

Zagreb, 27. studenoga 2014.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.

Izmjene i dopune, NN 144/2014-2703
## Odluka o razrješenju dužnosti županijske državne odvjetnice u Županjskom državnom odvjetništvu u Rijeci i zamjenice županijske državne odvjetnice u Županijskom državnom odvjetništvu u Rijeci

### NN 144/2014 (5.12.2014.), Odluka o razrješenju dužnosti županijske državne odvjetnice u Županjskom državnom odvjetništvu u Rijeci i zamjenice županijske državne odvjetnice u Županijskom državnom odvjetništvu u Rijeci

144 05.12.2014 Odluka o razrješenju dužnosti županijske državne odvjetnice u Županjskom državnom odvjetništvu u Rijeci i zamjenice županijske državne odvjetnice u Županijskom državnom odvjetništvu u Rijeci

DRŽAVNOODVJETNIČKO VIJEĆE

2705

Državnoodvjetničko vijeće na temelju članka 152. i članka 99. stavka 1. točka 4. u vezi s člankom 100. stavkom 1. točkom 7. Zakona o državnom odvjetništvu (»Narodne novine« 76/09, 153/09, 116/10, 145/10, 57/11, 130/11, 72/13 i 148/13) odlučujući o zahtjevu za razrješenje BLANKE PERŠIĆ, na 63. sjednici održanoj 18. studenoga 2014., donijelo je sljedeću

ODLUKU

I. BLANKA PERŠIĆ razrješava se dužnosti županijske državne odvjetnice u Županijskom državnom odvjetništvu u Rijeci s danom 1. siječnja 2015. zbog odlaska u mirovinu.

II. BLANKA PERŠIĆ razrješava se dužnosti zamjenice županijske državne odvjetnice u Županijskom državnom odvjetništvu u Rijeci s danom 1. siječnja 2015. zbog odlaska u mirovinu.

Broj: DOVO-47/14
Zagreb, 18. studenoga 2014.

Predsjednik
Državnoodvjetničkog vijeća
Josip Čule, v. r.

Odluka, NN 144/2014-2705
## Odluka o razrješenju dužnosti zamjenice općinske državne odvjetnice u Općinskom državnom odvjetništvu u Kutini

### NN 144/2014 (5.12.2014.), Odluka o razrješenju dužnosti zamjenice općinske državne odvjetnice u Općinskom državnom odvjetništvu u Kutini

DRŽAVNOODVJETNIČKO VIJEĆE

2706

Državnoodvjetničko vijeće na temelju članka 152. u svezi sa člankom 113. stavkom 1. točka 1. Zakona o državnom odvjetništvu (»Narodne novine«, broj 76/09, 153/09, 116/10, 145/10, 57/11, 130/11, 72/13 i 148/13) odlučujući o zahtjevu za razrješenje LIDIJE VINCENT, na 62. sjednici održanoj 14. studenoga 2014., donijelo je sljedeću

ODLUKU

LIDIJA VINCENT razrješava se dužnosti zamjenice općinske državne odvjetnice u Općinskom državnom odvjetništvu u Kutini s danom 30. studenoga 2014.

Broj: DOVO-45/14

Zagreb, 14. studenoga 2014.

Predsjednik

Državnoodvjetničkog vijeća

Josip Čule, v. r.

Odluka, NN 144/2014-2706
## Odluka o izmjenama i dopunama Odluke o porezima Općine Jelsa

### NN 144/2014 (5.12.2014.), Odluka o izmjenama i dopunama Odluke o porezima Općine Jelsa

144 05.12.2014 Odluka o izmjenama i dopunama Odluke o porezima Općine Jelsa

OPĆINA JELSA

2708

Na temelju članka 33. Statuta Općine Jelsa (Službeni glasnik Općine Jelsa 5/13 i 8/13), Općinsko vijeće Općine Jelsa na svojoj XII. sjednici održanoj 7. studenoga 2014. g. donijelo je

ODLUKU

O IZMJENAMA I DOPUNAMA ODLUKE O POREZIMA OPĆINE JELSA

Članak 1.

U Odluci o porezima Općine Jelsa (»Službeni glasnik Općine Jelsa« broj 3/14), u glavi II. Odluke: VRSTE POREZA iza članka 30. dodaje se članak 30.a, koji glasi:

»Turistički vlakić za prijevoz putnika u turističke svrhe unutar Općine Jelsa određuje se sljedeći iznos poreza na korištenje javne površine:

– Hotel Adriatic – Vrboska – Jelsa – Uvala Zenčišća .... 10.000,00 kuna godišnje.«

Članak 2.

U Odluci o porezima Općine Jelsa (»Službeni glasnik Općine Jelsa« broj 3/14), u glavi II. Odluke: VRSTE POREZA članak 33. iza stavka 2. dodaje se novi stavak 3. koji glasi:

»Porez za korištenje javne površine plaća se u roku od 15 dana od dana dostave rješenja o utvrđivanju toga poreza«.

Članak 3.

U Odluci o porezima Općine Jelsa (»Službeni glasnik Općine Jelsa« broj 3/14), u glavi IV. Odluke: KAZNENE ODREDBE članak 36. mijenja se i glasi:

»Za kršenje odredbi ove Odluke primjenjivat će se kaznene odredbe Zakona o financiranju jedinica lokalne i područne (regionalne) samouprave.«

Članak 4.

U glavi V. Odluke: PRIJELAZNE I ZAVRŠNE ODREDBE članak 41. mijenja se i glasi:

»Ova će se Odluka objaviti u Službenom glasniku Općine Jelsa i »Narodnim novinama«, a stupa na snagu osmog dana od dana objave u »Narodnim novinama«.

Klasa: 410-01/14-01/1
Urbroj: 2128/02-14-3
Jelsa, 7. studenoga 2014.

Predsjednik
Općinskog vijeća
Jakša Marić, v. r.

Odluka, NN 144/2014-2708
## Ispravak Odluke o prirezu porezu na dohodak Općine Klis

### NN 144/2014 (5.12.2014.), Ispravak Odluke o prirezu porezu na dohodak Općine Klis

144 05.12.2014 Ispravak Odluke o prirezu porezu na dohodak Općine Klis

OPĆINA KLIS

2709

Na temelju članaka 30. i 30a. Zakona o financiranju jedinica lokalne i područne (regionalne) samouprave (»Narodne novine« br. 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12) i članka 30. Statuta Općine Klis (»Službeni vjesnik Općine Klis«, broj 2/13 i 3/13), Općinsko vijeće Općine Klis propisuje

ISPRAVAK ODLUKE

O PRIREZU POREZU NA DOHODAK OPĆINE KLIS

I. Općinsko vijeće Općine Klis ispravlja Odluku o prirezu porezu na dohodak, klasa: 021-05/1401/01, urbroj: 2180/03-01/14-1732 od 7. studenoga 2014. godine (»Narodne novine« broj 139/14 od 26. studenoga 2014. godine), na način:

– da se u članku 5. riječ »HR6323300031819200007« zamjenjuje riječju: »HR7210010051719212003«.

II. Ovaj ispravak Odluke objavit će se u »Narodnim novinama« i stupa na snagu danom objave.

Klasa: 021-05/14-01/01
Urbroj: 2180/03-01/14-1932
Klis, 27. studenoga 2014.

Predsjednik
Općinskog vijeća
Josip Didović, v. r.

Ostalo, NN 144/2014-2709
## Uredba o izmjeni Uredbe o javnoj nabavi za potrebe obrane i sigurnosti

### NN 145/2014 (8.12.2014.), Uredba o izmjeni Uredbe o javnoj nabavi za potrebe obrane i sigurnosti

VLADA REPUBLIKE HRVATSKE

2712

Na temelju članka 11. stavka 4. Zakona o javnoj nabavi (»Narodne novine«, br. 90/2011, 83/2013, 143/2013 i 13/2014), Vlada Republike Hrvatske je na sjednici održanoj 4. prosinca 2014. godine donijela

UREDBU

O IZMJENI UREDBE O JAVNOJ NABAVI ZA POTREBE OBRANE I SIGURNOSTI

Članak 1.

U Uredbi o javnoj nabavi za potrebe obrane i sigurnosti (»Narodne novine«, broj 89/2012), u članku 6. stavak 9. mijenja se i glasi:

»(9) Ova Uredba ne primjenjuje se za nabavu čija je procijenjena vrijednost do iznosa iz članka 18. stavka 3. Zakona o javnoj nabavi (»Narodne novine«, br. 90/2011, 83/2013, 143/2013 i 13/2014).«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/14-03/125

Urbroj: 50301-05/05-14-2

Zagreb, 4. prosinca 2014.

Predsjednik

Zoran Milanović, v. r.

Uredba, NN 145/2014-2712
## Uredba o prestanku važenja Uredbe o metodama procjene tržišne vrijednosti, naknade za osnivanje prava građenja i naknade za osnivanje prava služnosti na nekretninama u vlasništvu Republike Hrvatske

### NN 145/2014 (8.12.2014.), Uredba o prestanku važenja Uredbe o metodama procjene tržišne vrijednosti, naknade za osnivanje prava građenja i naknade za osnivanje prava služnosti na nekretninama u vlasništvu Republike Hrvatske

VLADA REPUBLIKE HRVATSKE

2713

Na temelju članka 30. stavka 1. Zakona o Vladi Republike Hrvatske (»Narodne novine«, br. 150/2011 i 119/2014), a u vezi s člankom 55. Zakona o upravljanju i raspolaganju imovinom u vlasništvu Republike Hrvatske (»Narodne novine«, broj 94/2013), Vlada Republike Hrvatske je na sjednici održanoj 4. prosinca 2014. godine donijela

UREDBU

O PRESTANKU VAŽENJA UREDBE O METODAMA PROCJENE TRŽIŠNE VRIJEDNOSTI, NAKNADE ZA OSNIVANJE PRAVA GRAĐENJA I NAKNADE ZA OSNIVANJE PRAVA SLUŽNOSTI NA NEKRETNINAMA U VLASNIŠTVU REPUBLIKE HRVATSKE

Članak 1.

Danom stupanja na snagu ove Uredbe, prestaje važiti Uredba o metodama procjene tržišne vrijednosti, naknade za osnivanje prava građenja i naknade za osnivanje prava služnosti na nekretninama u vlasništvu Republike Hrvatske (»Narodne novine«, broj 127/2013).

Članak 2.

Sve procjene vrijednosti nekretnina u vlasništvu Republike Hrvatske koje su započete imenovanjem, ugovorom ili narudžbom, odnosno izdavanjem pojedinačnog zadatka za ovlaštenog sudskog vještaka ili ovlaštenog sudskog procjenitelja, prije stupanja na snagu Uredbe o procjeni vrijednosti nekretnina (»Narodne novine«, broj 74/2014), odnosno u skladu sa Zakonom o upravljanju i raspolaganju imovinom u vlasništvu Republike Hrvatske i Uredbom o metodama procjene tržišne vrijednosti, naknade za osnivanje prava građenja i naknade za osnivanje prava služnosti na nekretninama u vlasništvu Republike Hrvatske, dovršit će se u skladu s tim Zakonom i Uredbom.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/14-03/126

Urbroj: 50301-09/09-14-2

Zagreb, 4. prosinca 2014.

Predsjednik

Zoran Milanović, v. r.

Uredba, NN 145/2014-2713
## Odluka o davanju prva priređivanja igara na sreću na automatima

### NN 145/2014 (8.12.2014.), Odluka o davanju prva priređivanja igara na sreću na automatima

VLADA REPUBLIKE HRVATSKE

2715

Na temelju članka 23. stavka 3. Zakona o igrama na sreću (»Narodne novine«, br. 87/2009, 35/2013, 158/2013 i 41/2014), Vlada Republike Hrvatske je na sjednici održanoj 4. prosinca 2014. godine donijela

ODLUKU

O DAVANJU PRAVA PRIREĐIVANJA IGARA NA SREĆU NA AUTOMATIMA

I.

Daje se pravo priređivanja igara na sreću na automatima, u trajanju od 15 godina računajući od dana potpisivanja ugovora o pravu priređivanja igara na sreću, sljedećim trgovačkim društvima:

1. ADRIA CASINO d.o.o., Rijeka, Riva Boduli 1, OIB: 90180501899

2. A MAT d.o.o., Viškovo, Stupari 23d, OIB: 70410381956

3. BIG WIN d.o.o., Umag, Istarska 32, OIB: 10177566204

4. BLUE SKY d.o.o., Rijeka, Žabica 1, OIB: 06343958024

5. BRUT d.o.o., Poreč, Rade Končara 1, OIB: 70572040646

6. BURG d.o.o., Osijek, Stjepana Radića 16, OIB: 77617614251

7. DIONIZ M d.o.o., Koprivnica, Svilarska 34, OIB: 61424095560

8. DIVONA d.o.o., Zagreb, Avenija Dubrava 162, OIB: 54712049111

9. DOMINO OPATIJA d.o.o., Opatija, M. Tita 147, OIB: 53560300360

10. FLAMINGO d.o.o., Zagreb, Lastovska 2/a, OIB: 81201756345

11. GNG d.o.o., Zagreb, Dubečka 1, OIB: 48571898511

12. GOGS d.o.o., Zagreb, Maksimirska 128, OIB: 26436765110

13. HUP-PARK d.o.o., Zagreb, Trg Krešimira Ćosića 9, OIB: 55317141577

14. INTERIGRE d.o.o., Zadar, Hrvoja Ćustića 1/b, OIB: 57930981912

15. INTERNATIONAL EVONA d.o.o., Stobreč, Stepinčeva 36, OIB: 76118645526

16. JADRAN VEGAS d.o.o., Split, Poljička cesta 39, OIB: 88004354928

17. LAS VEGAS d.o.o., Zagreb, Perjavica 106, OIB: 07751540850

18. MAD d.o.o., Rijeka, Žabica 1, OIB: 62585731286

19. MAMUT FORTIS d.o.o., Zagreb, Zagrebačka avenija 104c/5, OIB: 48881560577

20. MERKUR CASINO d.o.o., Zagreb, Miškinina 7, OIB: 47715592647

21. MONEO d.o.o., Zagreb, Planinska 13, OIB: 23362184943

22. MULTIIGRA d.o.o., Split, Vrgoračka 1, OIB: 31656703877

23. MULTI-STAR d.o.o., Koprivnica, Zrinski trg 7, OIB: 73534568997

24. MUTABOR d.o.o., Zagreb, Savska cesta 153, OIB: 69096969746

25. RAGBI d.o.o., Split, Sućidar 43, OIB: 24310995333

26. SONIK d.d., Vinkovci, Vatrogasna 12, OIB: 29735620766

27. SVIJET ZABAVE JEDAN d.o.o., Zagreb, Turinina 5, OIB: 35476240760

28. TEMPO-STAR d.o.o., Zagreb, Radnička cesta 34a, OIB: 68107488145

29. ŽETON d.o.o., Split, Domovinskog rata 47, OIB: 28690837565

II.

Ugovore s trgovačkim društvima iz točke I. ove Odluke u kojima će se detaljno regulirati prava i obveze ugovornih strana, sklopit će ministar financija.

III.

Trgovačka društva iz točke I. ove Odluke bit će pozvana na potpisivanje ugovora o pravu priređivanja igara na sreću na automatima u roku od 60 dana od dana donošenja ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/475

Urbroj: 50301-05/16-14-2

Zagreb, 4. prosinca 2014.

Predsjednik

Zoran Milanović, v. r.

Odluka, NN 145/2014-2715
## Odluka o utvrđivanju granice između Općine Kolan i Grada Paga

### NN 145/2014 (8.12.2014.), Odluka o utvrđivanju granice između Općine Kolan i Grada Paga

VLADA REPUBLIKE HRVATSKE

2716

Na temelju članka 29. Zakona o područjima županija, gradova i općina u Republici Hrvatskoj (»Narodne novine«, br. 86/2006, 125/06 – ispravak, 16/2007 – ispravak, 95/2008 – Odluka Ustavnog suda Republike Hrvatske, 46/2010 – ispravak, 145/2010, 37/2013, 44/2013 i 45/2013) i članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 4. prosinca 2014. godine donijela

ODLUKU

O UTVRĐIVANJU GRANICE IZMEĐU OPĆINE KOLAN I GRADA PAGA

I.

Povjerenstvo Vlade Republike Hrvatske za granice jedinica lokalne samouprave je u predmetu rješavanja spora o granici između Općine Kolan i Grada Paga donijelo Odluku, klase: 015-01/10-01/01, urbroja: 515-02-02-02/2-10-17, od 15. srpnja 2010. godine, kojom se zahtjev Općine Kolan za utvrđivanje granice odbija.

II.

Povodom prigovora Općine Kolan na Odluku iz točke I. ove Odluke, utvrđuje se da je Odluka Povjerenstva Vlade Republike Hrvatske za granice jedinica lokalne samouprave, iz točke I. ove Odluke, donijeta sukladno Zakonu o područjima županija, gradova i općina u Republici Hrvatskoj, te sukladno tada važećoj Uredbi o Povjerenstvu Vlade Republike Hrvatske za granice jedinica lokalne samouprave (»Narodne novine«, broj 113/97) i tada važećem Poslovniku o radu Povjerenstva Vlade Republike Hrvatske za granice jedinica lokalne samouprave (»Narodne novine«, broj 113/97).

III.

Vlada Republike Hrvatske odbija prigovor Općine Kolan kao neosnovan i potvrđuje Odluku Povjerenstva Vlade Republike Hrvatske za granice jedinica lokalne samouprave, iz točke I. ove Odluke.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/14-04/467

Urbroj: 50301-09/06-14-2

Zagreb, 4. prosinca 2014.

Predsjednik

Zoran Milanović, v. r.

Odluka, NN 145/2014-2716
## Odluka o davanju prethodne suglasnosti društvu Croatia Airlines d.d. za angažiranje fizičke ili pravne osobe za obavljanje poslova odnosa s javnošću za potrebe projekata restrukturiranja i pronalaženja strateškog partnera

### NN 145/2014 (8.12.2014.), Odluka o davanju prethodne suglasnosti društvu Croatia Airlines d.d. za angažiranje fizičke ili pravne osobe za obavljanje poslova odnosa s javnošću za potrebe projekata restrukturiranja i pronalaženja strateškog partnera

VLADA REPUBLIKE HRVATSKE

2719

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), a u vezi s točkom II. Odluke o obavljanju poslova odnosa s javnošću (»Narodne novine«, broj 82/2012), Vlada Republike Hrvatske je na sjednici održanoj 4. prosinca 2014. godine donijela

ODLUKU

O DAVANJU PRETHODNE SUGLASNOSTI DRUŠTVU CROATIA AIRLINES d.d. ZA ANGAŽIRANJE FIZIČKE ILI PRAVNE OSOBE ZA OBAVLJANJE POSLOVA ODNOSA S JAVNOŠĆU ZA POTREBE PROJEKATA RESTRUKTURIRANJA I PRONALAŽENJA STRATEŠKOG PARTNERA

I.

Daje se prethodna suglasnost društvu Croatia Airlines d.d. za angažiranje fizičke ili pravne osobe za obavljanje poslova odnosa s javnošću radi pravodobnog informiranja:

– o provođenju Programa restrukturiranja;

– o postupku pronalaženja strateškog partnera;

– o aktivnostima vezanima uz komunikaciju sa socijalnim partnerima i pojedinim područjima poslovne politike.

II.

Prethodna suglasnost iz točke I. ove Odluke daje se za ugovorno angažiranje fizičke ili pravne osobe za obavljanje poslova odnosa s javnošću u 2015. godini.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/470

Urbroj: 50301-05/05-14-3

Zagreb, 4. prosinca 2014.

Predsjednik

Zoran Milanović, v. r.

Odluka, NN 145/2014-2719
## Odluka o davanju prethodne suglasnosti Agenciji za ugljikovodike za angažiranje fizičke ili pravne osobe za obavljanje poslova odnosa s javnošću za aktivnosti promidžbe i informiranja javnosti o projektima istraživanja i eksploatacije ugljikovodika

### NN 145/2014 (8.12.2014.), Odluka o davanju prethodne suglasnosti Agenciji za ugljikovodike za angažiranje fizičke ili pravne osobe za obavljanje poslova odnosa s javnošću za aktivnosti promidžbe i informiranja javnosti o projektima istraživanja i eksploatacije ugljikovodika

VLADA REPUBLIKE HRVATSKE

2720

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), a u vezi s točkom II. Odluke o obavljanju poslova odnosa s javnošću (»Narodne novine«, broj 82/2012), Vlada Republike Hrvatske je na sjednici održanoj 4. prosinca 2014. godine donijela

ODLUKU

O DAVANJU PRETHODNE SUGLASNOSTI AGENCIJI ZA UGLJIKOVODIKE ZA ANGAŽIRANJE FIZIČKE ILI PRAVNE OSOBE ZA OBAVLJANJE POSLOVA ODNOSA S JAVNOŠĆU ZA AKTIVNOSTI PROMIDŽBE I INFORMIRANJA JAVNOSTI O PROJEKTIMA ISTRAŽIVANJA I EKSPLOATACIJE UGLJIKOVODIKA

I.

Daje se prethodna suglasnost Agenciji za ugljikovodike za angažiranje fizičke ili pravne osobe za obavljanje poslova odnosa s javnošću za aktivnosti promidžbe i informiranja javnosti o projektima istraživanja i eksploatacije ugljikovodika.

II.

Prethodna suglasnost iz točke I. ove Odluke daje se za ugovorno angažiranje fizičke ili pravne osobe za obavljanje poslova odnosa s javnošću u 2015. godini.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/465

Urbroj: 50301-05/05-14-2

Zagreb, 4. prosinca 2014.

Predsjednik

Zoran Milanović, v. r.

Odluka, NN 145/2014-2720
## Rješenje o imenovanju dijela članova Upravnog vijeća Središnjeg registra osiguranika

### NN 145/2014 (8.12.2014.), Rješenje o imenovanju dijela članova Upravnog vijeća Središnjeg registra osiguranika

VLADA REPUBLIKE HRVATSKE

2721

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 6. stavka 1. Zakona o Središnjem registru osiguranika (»Narodne novine«, broj 159/2013), Vlada Republike Hrvatske je na sjednici održanoj 4. prosinca 2014. godine donijela

RJEŠENJE

O IMENOVANJU DIJELA ČLANOVA UPRAVNOG VIJEĆA SREDIŠNJEG REGISTRA OSIGURANIKA

Za članice Upravnog vijeća Središnjeg registra osiguranika, imenuju se:

ANA KRANJAC JULARIĆ, na prijedlog Gospodarsko-socijalnog vijeća iz redova sindikata

MILICA JOVANOVIĆ, na prijedlog Gospodarsko-socijalnog vijeća iz redova poslodavaca.

Klasa: 080-02/14-01/344

Urbroj: 5030115/1-14-02

Zagreb, 4. prosinca 2014.

Predsjednik

Zoran Milanović, v. r.

Rješenje, NN 145/2014-2721
## Rješenje o razrješenju predstavnice Vlade Republike Hrvatske u Zajedničkoj komisiji za tumačenje odredaba i praćenje primjene Kolektivnog ugovora za državne službenike i namještenike

### NN 145/2014 (8.12.2014.), Rješenje o razrješenju predstavnice Vlade Republike Hrvatske u Zajedničkoj komisiji za tumačenje odredaba i praćenje primjene Kolektivnog ugovora za državne službenike i namještenike

VLADA REPUBLIKE HRVATSKE

2722

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011 i 119/2014) i članka 120. stavaka 1. i 2. Kolektivnog ugovora za državne službenike i namještenike (»Narodne novine«, br. 104/2013, 150/2013 i 153/2013 –

ispravak), Vlada Republike Hrvatske je na sjednici održanoj 4. prosinca 2014. godine donijela

RJEŠENJE

O RAZRJEŠENJU PREDSTAVNICE VLADE REPUBLIKE HRVATSKE U ZAJEDNIČKOJ KOMISIJI ZA TUMAČENJE ODREDABA I PRAĆENJE PRIMJENE KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE

Razrješuje se TAJANA DRAKULIĆ dužnosti predstavnice Vlade Republike Hrvatske u Zajedničkoj komisiji za tumačenje odredaba i praćenje primjene Kolektivnog ugovora za državne službenike i namještenike.

Klasa: 080-02/14-02/266

Urbroj: 5030115/1-14-02

Zagreb, 4. prosinca 2014.

Predsjednik

Zoran Milanović, v. r.

Rješenje, NN 145/2014-2722
## Rješenje o imenovanju predstavnice Vlade Republike Hrvatske u Zajedničku komisiju za tumačenje odredaba i praćenje primjene Kolektivnog ugovora za državne službenike i namještenike

### NN 145/2014 (8.12.2014.), Rješenje o imenovanju predstavnice Vlade Republike Hrvatske u Zajedničku komisiju za tumačenje odredaba i praćenje primjene Kolektivnog ugovora za državne službenike i namještenike

VLADA REPUBLIKE HRVATSKE

2723

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011 i 119/2014) i članka 120. stavaka 1. i 2. Kolektivnog ugovora za državne službenike i namještenike (»Narodne novine«, br. 104/2013, 150/2013 i 153/2013 –

ispravak), Vlada Republike Hrvatske je na sjednici održanoj 4. prosinca 2014. godine donijela

RJEŠENJE

O IMENOVANJU PREDSTAVNICE VLADE REPUBLIKE HRVATSKE U ZAJEDNIČKU KOMISIJU ZA TUMAČENJE ODREDABA I PRAĆENJE PRIMJENE KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE

Imenuje se IRENA CVITANOVIĆ predstavnicom Vlade Republike Hrvatske u Zajedničku komisiju za tumačenje odredaba i praćenje primjene Kolektivnog ugovora za državne službenike i namještenike.

Klasa: 080-02/14-01/342

Urbroj: 5030115/1-14-02

Zagreb, 4. prosinca 2014.

Predsjednik

Zoran Milanović, v. r.

Rješenje, NN 145/2014-2723
## Rješenje Ministarstva rada i mirovinskoga sustava UP/I-115-01/14-04/14, urbroj: 524-03-02-01/2-14-2 od 18. studenoga 2014.

### NN 145/2014 (8.12.2014.), Rješenje Ministarstva rada i mirovinskoga sustava UP/I-115-01/14-04/14, urbroj: 524-03-02-01/2-14-2 od 18. studenoga 2014.

145 08.12.2014 Rješenje Ministarstva rada i mirovinskoga sustava UP/I-115-01/14-04/14, urbroj: 524-03-02-01/2-14-2 od 18. studenoga 2014.

MINISTARSTVO RADA I MIROVINSKOGA SUSTAVA

2724

Na zahtjev ZITEL d.o.o. iz Zagreba, Peruanska 14, OIB: 82525874830, a temeljem članka 30. stavka 2., članka 82. stavka 7. i članka 102. stavka 6. Zakona o zaštiti na radu (»Narodne novine«, broj 71/14 i 118/14), Ministarstvo rada i mirovinskoga sustava donosi

RJEŠENJE

I.

ZITEL d.o.o. iz Zagreba, Peruanska 14, OIB: 82525874830, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) obavljanje poslova zaštite na radu kod poslodavca;

2) osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

O obavljenim ispitivanjima, navedeno društvo je obvezno izdavati i čuvati isprave te voditi evidenciju.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, društvo je dužno obavijestiti ovo Ministarstvo odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/14-04/14

Urbroj: 524-03-02-01/2-14-2

Zagreb, 18. studenoga 2014.

Ministar
prof. dr. sc. Mirando Mrsić, dr. med., v. r.

Rješenje, NN 145/2014-2724
## Rješenje Ministarstva rada i mirovinskoga sustava UP/I-115-01/14-04/15, urbroj: 524-03-02-01/2-14-2 od 18. studenoga 2014.

### NN 145/2014 (8.12.2014.), Rješenje Ministarstva rada i mirovinskoga sustava UP/I-115-01/14-04/15, urbroj: 524-03-02-01/2-14-2 od 18. studenoga 2014.

MINISTARSTVO RADA I MIROVINSKOGA SUSTAVA

2725

Na zahtjev PREVENTA d.o.o. iz Varaždina, Frana Supila 50a, OIB: 58241957305, a temeljem članka 30. stavka 2., članka 82. stavka 7. i članka 102. stavka 6. Zakona o zaštiti na radu (»Narodne novine«, broj 71/14 i 118/14), Ministarstvo rada i mirovinskoga sustava donosi

RJEŠENJE

I.

PREVENTA d.o.o. iz Varaždina, Frana Supila 50a, OIB: 58241957305, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) obavljanje poslova zaštite na radu kod poslodavca;

2) izrada procjene rizika;

3) osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu);

4) ispitivanja u radnom okolišu:

4.1. ispitivanja fizikalnih čimbenika;

4.2. ispitivanja kemijskih čimbenika.

O obavljenim ispitivanjima, navedeno društvo je obvezno izdavati i čuvati isprave te voditi evidenciju.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, društvo je dužno obavijestiti ovo Ministarstvo odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/14-04/15

Urbroj: 524-03-02-01/2-14-2

Zagreb, 18. studenoga 2014.

Ministar

prof. dr. sc. Mirando Mrsić, dr. med., v. r.

Rješenje, NN 145/2014-2725
## Pravilnik o načinu objave pravilnika o radu

### NN 146/2014 (10.12.2014.), Pravilnik o načinu objave pravilnika o radu

146 10.12.2014 Pravilnik o načinu objave pravilnika o radu

MINISTARSTVO RADA I MIROVINSKOGA SUSTAVA

2734

Na temelju članka 27. stavka 5. Zakona o radu (»Narodne novine« broj 93/14) ministar rada i mirovinskoga sustava donosi

PRAVILNIK

O NAČINU OBJAVE PRAVILNIKA O RADU

Članak 1.

(1) Ovim se Pravilnikom uređuje način objave pravilnika o radu kojeg donosi poslodavac u skladu s člankom 27. Zakona o radu.

(2) Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

Članak 2.

Poslodavac može donijeti pravilnik o radu koji se primjenjuje na sve radnike zaposlene kod toga poslodavca, odnosno može donijeti posebne pravilnike za pojedina poduzeća i dijelove poduzeća poslodavca, odnosno pojedine skupine radnika.

Članak 3.

(1) Pravilnik i posebne pravilnike poslodavac je dužan objaviti.

(2) Poslodavac je dužan na zahtjev i o trošku radnika, omogućiti izradu preslike pravilnika.

Članak 4.

(1) Pravilnik se mora objaviti na način da bude dostupan na uvid radnicima i izložen na vidljivom mjestu u prostorijama u kojima oni redovito borave tijekom radnog dana.

(2) Pravilnik se može učiniti dostupnim radnicima i njegovom objavom na internim mrežnim stranicama, odnosno na zahtjev radnika, dostavom elektroničkom poštom.

Članak 5.

Posebni pravilnici mogu se objaviti na način propisan člankom 4. ovoga Pravilnika, a obvezno se objavljuju na način da budu dostupni na uvid radnicima kojima su važna pitanja uređena na poseban način tim pravilnicima i izlažu se na vidljivom mjestu u prostorijama u kojima ti radnici redovito borave tijekom radnog vremena.

Članak 6.

Poslodavac koji radi opravdanih razloga ne može pravilnik i posebne pravilnike objaviti na način utvrđen člancima 4. i 5. ovoga Pravilnika dužan je, odmah po njihovom donošenju, obavijestiti radnike o donošenju pravilnika pisanom objavom na vidljivom mjestu u svojim prostorijama ili putem osobe koja rukovodi pojedinom skupinom radnika, te odrediti osobu ili osobe kod kojih radnici tijekom radnog vremena mogu iste dobiti na uvid, a može ih objaviti i putem internih mrežnih stanica.

Članak 7.

Danom stupanja na snagu ovoga Pravilnika prestaje važiti Pravilnik o načinu objave pravilnika o radu (»Narodne novine« broj 67/10).

Članak 8.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/14-01/124
Urbroj: 524-03-01-01/2-14-22
Zagreb, 27. studenoga 2014.

Ministar
prof. dr. sc. Mirando Mrsić, dr. med., v. r.

Pravilnik, NN 146/2014-2734
## Pravilnik o iznosu i načinu isplate naknade za rad Povjerenstva za utvrđivanje reprezentativnosti

### NN 146/2014 (10.12.2014.), Pravilnik o iznosu i načinu isplate naknade za rad Povjerenstva za utvrđivanje reprezentativnosti

MINISTARSTVO RADA I MIROVINSKOGA SUSTAVA

2736

Na temelju članka 15. stavka 7. Zakona o reprezentativnosti udruga poslodavaca i sindikata (»Narodne novine«, broj 93/14) ministar rada i mirovinskoga sustava donosi

PRAVILNIK

O IZNOSU I NAČINU ISPLATE NAKNADE ZA RAD POVJERENSTVA ZA UTVRĐIVANJE REPREZENTATIVNOSTI

Članak 1.

Ovim Pravilnikom se određuje iznos i način isplate naknade za rad u Povjerenstvu za utvrđivanje reprezentativnosti (u daljnjem tekstu: Povjerenstvo) članovima Povjerenstva iz članka 15. Zakona o reprezentativnosti udruga poslodavaca i sindikata (»Narodne novine«, broj 93/14).

Članak 2.

Naknada iz članka 1. ovoga Pravilnika se isplaćuje na teret ministarstva nadležnog za rad.

Članak 3.

(1) Član Povjerenstva ima pravo na naknadu iz članka 1. ovoga Pravilnika u iznosu od 100,00 kuna po svakoj održanoj sjednici Povjerenstva, na kojoj je prisustvovao.

(2) Zamjenik člana Povjerenstva ima pravo na naknadu iz stavka 1. ovoga članka, za svaku održanu sjednicu na kojoj je zamijenio člana Povjerenstva.

(3) Naknada se isplaćuje u neto iznosu putem žiro-računa člana, odnosno zamjenika člana Povjerenstva.

(4) Na neto iznos naknade iz stavka 1. i 2. ovoga članka, ministarstvo nadležno za rad je obvezno obračunati i platiti poreze i doprinose prema posebnim propisima.

(5) Naknada iz stavka 1. ovoga Pravilnika se obračunava i isplaćuje mjesečno, do kraja mjeseca za protekli mjesec u kojem je održana sjednica Povjerenstva, na temelju odluke ministra nadležnog za rad.

Članak 4.

Danom stupanja na snagu ovoga Pravilnika prestaje važiti Pravilnik o iznosu i načinu isplate naknade za rad Povjerenstva za utvrđivanje reprezentativnosti (»Narodne novine« broj 92/12).

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/14-01/122

Urbroj: 524-03-01-01/2-14-23

Zagreb, 27. studenoga 2014.

Ministar

prof. dr. sc. Mirando Mrsić, dr. med., v. r.

Pravilnik, NN 146/2014-2736
## Pravilnik o načinu objave kolektivnih ugovora

### NN 146/2014 (10.12.2014.), Pravilnik o načinu objave kolektivnih ugovora

MINISTARSTVO RADA I MIROVINSKOGA SUSTAVA

2737

Na temelju članka 202. stavka 2. Zakona o radu (»Narodne novine«, broj 93/14), ministar rada i mirovinskoga sustava donosi

PRAVILNIK

O NAČINU OBJAVE KOLEKTIVNIH UGOVORA

Članak 1.

Ovim Pravilnikom uređuje se način objave kolektivnih ugovora.

Članak 2.

(1) Kolektivni ugovor ili njegovu promjenu poslodavac mora na primjeren način učiniti radnicima dostupnim na uvid.

(2) Poslodavac je dužan na zahtjev i o trošku radnika, omogućiti izradu preslike kolektivnog ugovora ili njegove promjene.

Članak 3.

(1) Kolektivni ugovor ili promjenu kolektivnog ugovora koja obvezuje samo jednog poslodavca, neovisno o razini njegove primjene, objavljuje poslodavac na način propisan za objavu pravilnika o radu.

(2) Kolektivni ugovor ili promjena kolektivnog ugovora koja obvezuje dva ili više poslodavaca, odnosno udrugu poslodavaca i koji se primjenjuje na području Republike Hrvatske ili području dvije ili više županija, objavljuje se u »Narodnim novinama«.

(3) Kolektivni ugovor ili promjena kolektivnog ugovora koja obvezuje dva ili više poslodavca, odnosno udrugu poslodavaca i koji se primjenjuje na području jedne županije, objavljuje se u službenom glasilu županije.

Članak 4.

Kolektivni ugovor ili promjenu kolektivnog ugovora iz članka 3. ovoga Pravilnika daje na objavu stranka kolektivnog ugovora koja je stranka na strani poslodavca.

Članak 5.

Kolektivni ugovor ili njegova promjena mora se objaviti u roku od trideset dana od dana sklapanja ili promjene kolektivnog ugovora.

Članak 6.

Stupanjem na snagu ovoga Pravilnika prestaje važiti Pravilnik o načinu objave kolektivnih ugovora (»Narodne novine«, broj 70/10).

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/14-01/123

Urbroj: 524-03-01-01/2-14-23

Zagreb, 27. studenoga 2014.

Ministar

prof. dr. sc. Mirando Mrsić, dr. med., v. r.

Pravilnik, NN 146/2014-2737
## Odluka o dodjeli Državne nagrade za volontiranje u 2014. godini

### NN 146/2014 (10.12.2014.), Odluka o dodjeli Državne nagrade za volontiranje u 2014. godini

146 10.12.2014 Odluka o dodjeli Državne nagrade za volontiranje u 2014. godini

MINISTARSTVO SOCIJALNE POLITIKE I MLADIH

2739

Na temelju članka 39. Zakona o sustavu državne uprave (»Narodne novine«, broj: 150/11), članka 24. Zakona o volonterstvu (»Narodne novine«, broj: 58/07 i 22/13), Pravilnika o državnoj nagradi za volontiranje (»Narodne novine«, broj: 106/07) te prijedloga Nacionalnog odbora za razvoj volonterstva sa Sjednice održane 14. studenoga 2014. godine, potpredsjednica Vlade Republike Hrvatske i ministrica socijalne politike i mladih donosi

ODLUKU

O DODJELI DRŽAVNE NAGRADE ZA VOLONTIRANJE U 2014. GODINI

I.

Dodjeljuje se Državna nagrada za volontiranje u 2014. godini i to:

1. U kategoriji fizičke osobe – volonter/volonterka

SANJI KOVAČIĆ iz Marije Bistrice, Gornjoselska 2

2. U kategoriji pravne osobe – organizator volontiranja

PRVOJ GIMNAZIJI, Zagreb, Avenija Dubrovnik 36

kao najviše priznanje što ga Republika Hrvatska dodjeljuje za volontiranje, doprinos promicanju volonterstva i razvijanju volonterskih aktivnosti.

II.

Nagrađenima iz točke I. ove Odluke Državna nagrada za volontiranje u 2014. godini dodjeljuje se u obliku povelje.

III.

Državna nagrada za volontiranje uručuje se na Svečanoj sjednici Nacionalnog odbora za razvoj volonterstva povodom Međunarodnog dana volontera.

IV.

Odluka stupa na snagu danom objave u »Narodnim novinama«.

Klasa: 230-01/14-04/2
Urbroj: 519-03-2-3/6-14-33
Zagreb, 17. studenoga 2014.

Potpredsjednica Vlade Republike Hrvatske i ministrica socijalne politike i mladih
Milanka Opačić, v. r.

Odluka, NN 146/2014-2739
## Plan prijma u državnu službu u Ured povjerenika za informiranje za 2014

### NN 146/2014 (10.12.2014.), Plan prijma u državnu službu u Ured povjerenika za informiranje za 2014

146 10.12.2014 Plan prijma u državnu službu u Ured povjerenika za informiranje za 2014

POVJERENSTVO ZA INFORMIRANJE

2742

Na temelju članka 43. stavka 2. točke c) Zakona o državnim službenicima (»Narodne novine«, broj 92/2005, 107/2007, 27/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013 i 38/2013), uz prethodnu suglasnost Ministarstva financija klasa: 100-01/14-01/160, urbroj: 513-05-01-14-2 od 19. studenoga 2014. godine i sukladno Državnom proračunu za 2014. godinu (»Narodne novine« broj 152/2013, 39/2014 i 141/2014), povjerenica za informiranje utvrđuje

PLAN PRIJMA

U DRŽAVNU SLUŽBU U URED POVJERENIKA ZA INFORMIRANJE ZA 2014. GODINU

I.

Ovim Planom prijma u državnu službu utvrđuje se prijam državnih službenika u Ured povjerenika za informiranje (dalje: Ured povjerenika) za 2014. godinu.

II.

Plan prijma u državnu službu sadrži stvarno stanje popunjenosti radnih mjesta Uredu povjerenika te potreban broj državnih službenika na neodređeno vrijeme za 2014. godinu.

III.

U Uredu povjerenika zaposlena su 4 državna službenika, od čega tri službenika sa završenim integriranim preddiplomskim i diplomskim sveučilišnim studijem i jedan službenik za završenim preddiplomskim stručnim studijem.

IV.

U Uredu povjerenika u 2014. godini, sukladno predviđenim financijskim sredstvima u Državnom proračunu Republike Hrvatske za 2014. godinu i pribavljenoj suglasnosti Ministarstva financija, planira se prijam na neodređeno vrijeme:

– 3 službenika sa završenim preddiplomskim i diplomskim ili integriranim preddiplomskim i diplomskim sveučilišnim studijem, i to

u Službi za zaštitu prava na pristup informacijama

– 1 inspektor – savjetnik povjerenika

– 1 samostalni upravni referent

u Službi za praćenje i promicanje prava na pristup informacijama

– 1 savjetnik povjerenika.

Na temelju ovog Plana prijma slobodna radna mjesta stavka 1. popunjavat će se putem javnog natječaja, premještaja i internog oglasa.

V.

Plan prijma u državnu službu stupa na snagu danom donošenja, a objavljuje se u »Narodnim novinama« i na internetskim stranicama Povjerenika za informiranje i Ministarstva uprave Republike Hrvatske.

Klasa: 112-01/14-01/03
Urbroj: 401-01/01-14-03
Zagreb, 3. prosinca 2014.

Povjerenica za informiranje
dr. sc. Anamarija Musa, dipl. iur., v. r.

Ostalo, NN 146/2014-2742
## Odluka o prirezu porezu na dohodak Općine Donji Kukuruzari

### NN 146/2014 (10.12.2014.), Odluka o prirezu porezu na dohodak Općine Donji Kukuruzari

146 10.12.2014 Odluka o prirezu porezu na dohodak Općine Donji Kukuruzari

OPĆINA DONJI KUKURUZARI

2745

Na temelju članaka 30., 30a., i 95. Zakona o financiranju jedinica lokalne i područne (regionalne) samouprave (»Narodne novine« broj 117/93, 33/00, 73/00, 59/01, 107/01, 117/01, 150/02, 147/03, 132/06, 26/07 – Odluka USRH, 73/08 i 25/12) i članka 15. Statuta Općine Donji Kukuruzari (»Službeni vjesnik« broj 15/13) Općinsko vijeće Općine Donji Kukuruzari na IX. sjednici održanoj 1. prosinca 2014. godine donijelo je

ODLUKU

O PRIREZU POREZU NA DOHODAK

Članak 1.

Ovom Odlukom uvodi se obveza plaćanja prireza porezu na dohodak, visini stope prireza porezu na dohodak, način obračuna i plaćanje.

Članak 2.

Prirez porezu na dohodak plaća se po stopi od 6 % (šest posto).

Članak 3.

Prirez porezu na dohodak plaćaju fizičke osobe, rezidenti, obveznici poreza na dohodak od nesamostalnog rada, poreza na dohodak od samostalne djelatnosti, poreza na dohodak od imovine i imovinskih prava, porez na dohodak od kapitala, porez na dohodak od osiguranja i drugog dohotka koji imaju prebivalište ili uobičajno boravište na području Općine Donji Kukuruzari, i ne rezidenti koji su na području Općine Donji Kukuruzari ostvarili dohodak, a sve sukladno odredbama Zakona o porezu na dohodak i Pravilnika o porezu na dohodak.

Osnovica prireza na dohodak je utvrđeni porez na dohodak.

Članak 4.

Prirez porezu na dohodak prihod je Općine Donji Kukuruzari, i uplaćuje se na prolazni račun poreza i prireza na dohodak broj HR72 1001 0051 7083 1200 1 poziv na broj HR68 1406-68881952354.

Članak 5.

Poslove u svezi s utvrđivanjem i naplatom prireza porezu na dohodak obavlja Ministarstvo financija – Porezna uprava.

Članak 6.

Ova Odluka objavit će se u »Narodnim novinama« i »Službenom vjesniku« Općine Donji Kukuruzari.

Ova Odluka stupa na snagu osmog dana od dana objave u »Narodnim novinama«, a primjenjivat će se od 1. siječnja 2015. godine.

Klasa: 410-01/14-01/03

Urbroj: 2176/07-01-14-2

Donji Kukuruzari, 1. prosinca 2014.

Predsjednik vijeća
Adrijan Lovrić, v. r.

Odluka, NN 146/2014-2745
## Pravilnik o izmjenama i dopunama Pravilnika o dodatnim poslovima koje može obavljati društvo za posredovanje u osiguranju i reosiguranju

### NN 146/2014 (10.12.2014.), Pravilnik o izmjenama i dopunama Pravilnika o dodatnim poslovima koje može obavljati društvo za posredovanje u osiguranju i reosiguranju

HRVATSKA AGENCIJA ZA NADZOR FINANCIJSKIH USLUGA

2747

Na temelju članka 253. stavak 4. Zakona o osiguranju (»Narodne novine« broj 151/05, 87/08, 82/09, 54/13 i 94/14) Hrvatska agencija za nadzor financijskih usluga na sjednici Upravnog vijeća održanoj 5. prosinca 2014. donosi

PRAVILNIK

O IZMJENAMA I DOPUNAMA PRAVILNIKA O DODATNIM POSLOVIMA KOJE MOŽE OBAVLJATI DRUŠTVO ZA POSREDOVANJE U OSIGURANJU I REOSIGURANJU

Članak 1.

U članku 1. dodaju se točke 5. – 7. koje glase:

5. obavljati poslove nuđenja udjela investicijskih fondova u skladu s odredbama zakona koji uređuju nuđenje udjela investicijskih fondova,

6. obavljati poslove ponude mirovinskih programa dobrovoljnih mirovinskih fondova i mirovinskih osiguravajućih društava u skladu s odredbama zakona koji uređuju poslovanje dobrovoljnih mirovinskih fondova i mirovinskih osiguravajućih društava,

7. surađivati s drugim osobama ovlaštenim za obavljanje poslova posredovanja u osiguranju i reosiguranju u obavljanju poslova posredovanja u osiguranju i reosiguranju pod uvjetima propisanim ovim Pravilnikom.

Članak 2.

Nakon članka 3. dodaju se članci 4. i 5. koji glase:

Članak 4.

(1) Društvo za posredovanje u osiguranju i reosiguranju može, u suradnji s društvima za posredovanje u osiguranju i reosiguranju, obavljati poslove posredovanja u osiguranju i reosiguranju za koje je ovlašteno, osim sklapanja ugovora o osiguranju pod uvjetima:

1. da se poslovi iz stavka 1. ovoga članka ne obavljaju kako bi se izbjegle obveze i zahtjevi propisani Zakonom o osiguranju,

2. da se poslovi obavljaju u suradnji iz objektivnih razloga i isključivo radi povećanja učinkovitosti obavljanja tih poslova,

3. da je suradnja iz stavka 1. ovoga članka uređena pisanim ugovorom.

(2) Društvo za posredovanje u osiguranju i reosiguranju iz stavka 1. ovoga članka odgovara, za izbor i rad osobe ili osoba s kojima surađuje u obavljanju poslova posredovanja u osiguranju i reosiguranju.

Članak 5.

(1) Društvo za posredovanje u osiguranju i reosiguranju iz članka 4. ovoga Pravilnika dužno je Agenciji dostaviti u pisanom obliku popis društava za posredovanje u osiguranju i reosiguranju s kojima surađuje u obavljanju poslova posredovanja u osiguranju i reosiguranju najkasnije do 31. ožujka svake godine za prethodnu godinu.

(2) Popis iz stavka 1. ovoga članka društvo za posredovanje u osiguranju i reosiguranju objavljuje i redovito ažurira na svojim internetskim stranicama, kada je primjenjivo.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/13-04/30

Urbroj: 326-01-660-14-2

Zagreb, 5. prosinca 2014.

Predsjednik

Upravnog vijeća

Petar-Pierre Matek, v. r.

Pravilnik, NN 146/2014-2747
## Odluka o najvišoj naknadi za pokrivanje troškova mirovinskog osiguravajućeg društva u 2015. iz doznaka obveznog mirovinskog fonda

### NN 146/2014 (10.12.2014.), Odluka o najvišoj naknadi za pokrivanje troškova mirovinskog osiguravajućeg društva u 2015. iz doznaka obveznog mirovinskog fonda

HRVATSKA AGENCIJA ZA NADZOR FINANCIJSKIH USLUGA

2749

Na temelju odredbe članka 15. točke 1. i članka 8. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) te članka 135. stavka 2. Zakona o mirovinskim osiguravajućim društvima (»Narodne novine« broj 22/14), Hrvatska agencija za nadzor financijskih usluga na sjednici Upravnog vijeća održanoj 5. prosinca 2014. donosi

ODLUKU

O NAJVIŠOJ NAKNADI ZA POKRIVANJE TROŠKOVA MIROVINSKOG OSIGURAVAJUĆEG DRUŠTVA U 2015. IZ DOZNAKA OBVEZNOG MIROVINSKOG FONDA

I.

Mirovinsko osiguravajuće društvo u 2015. ne može odbiti više od 5% od primljene doznake iz obveznog mirovinskog fonda kao naknadu za pokrivanje troškova mirovinskog osiguravajućeg društva.

II.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/14-04/98

Urbroj: 326-01-660-14-1

Zagreb, 5. prosinca 2014.

Predsjednik

Upravnog vijeća

Petar-Pierre Matek, v. r.

Odluka, NN 146/2014-2749